सुब्रत रॉय को पुलिस कानपुर, इटावा, आगरा होते हुए एनएच 2 के रास्ते नई दिल्ली लेकर पहुंचेगी। सीओ विशाल पाण्डेय और इंस्पेक्टर अजीत सिंह की सुरक्षा में उन्हें भेजा गया है। सुब्रत रॉय 28 फरवरी की रात से पुलिस के सुरक्षा घेरे में पिकनिक स्पॉट के वीआईपी गेस्ट हाउस में थे। लिहाजा सोमवार को पिकनिक स्पॉट में सुबह से ही पुलिस अफसरों व सुब्रत रॉय की कम्पनी के अधिकारियों की चहलकदमी शुरू हो गई थी। दोपहर करीब एक बजे सुब्रत रॉय को ले जाने वाली पुलिस की स्कार्पियो पिकनिक स्पॉट के अंदर गई।